Ancyra

Ancyra (Graece Ἄγκυρα; Turcice Ankara) est urbs Turcica, quae numero incolarum secunda a Constantinopoli est. Urbs est caput civitatis, ad hanc dignitatem anno 1923 elevata, quando Turcia ipsa condita est.

Ancyra, Mida rege Phrygum saeculo tertio a.C.n. conditore mythologico, primum principale Celtarum Tectosagum oppidum, mox sub imperio Romano facta est caput provinciae omnis Galatiae. Theatrum, thermae, et columna Iuliani Caesarum inveniuntur de temporibus Romanis in antiquiore oppidi parte, quae appellatur Ulus (i.e., Gens sive Natio), ad occidentem arcis. Eodem loco ruinae videntur , ubi erecta est inscriptio monumentum Ancyranum appellata, quá inscriptione pars maxima rerum gestarum divi Augusti, imperatore ipso auctore, servatur.

Ancyra est sedes archiepiscopalis titularis Ecclesiae Catholicae Romanae.

 Clima 
Urbi Ancyranae est clima inter continentale et semiaridum frigidum. per enumerationem Köppen–Geiger, aestate nihilominus sicca et calida, hieme nivosa, pluviis vere et autumno incidentibus; temperatura aëris media mense Ianuario 0.4° atque mense Iulio 23.6°, minima inter −3° et 16°, maxima inter 4° et 31°, sed minima extrema usque hodie nota −24.4°, maxima extrema 41°; pluviis mense Augusto ad 11 mm tantum, mense Maio ad 52 mm, anno toto aegre ad 402 mm elevatis; diebus pluviosis per annum totum fere 105 incidentibus; horis solis fulgentis mense Decembri 2.3 per diem, mense Augusto 11.6 per diem repertis.Res climatologicae e Vicipaedia Anglica extractae, fontibus fidei dignis ibi citatis.

 Notae 

 Bibliographia 
 "Ancyra. 2" in 

 Nexus externi 

 Ancyrae tabulae.

!
Categoria:Ancyra (provincia)
Categoria:Capita
Categoria:Urbes Imperii Romani
Categoria:Urbes milies milium incolarum